# Félicité Robert de Lamennais

Félicité Robert de Lamennais, bet ganet e Sant-Maloù d'an 19 a viz Mezheven 1782 ha marvet e Pariz d'ar 27 a viz C'hwevrer 1854, a oa ur skrivagner hag ur prederour.

## Yaouankiz

Breur e oa gant Yann-Vari De La Mennais yaouankoc'h a zaou vloaz gantañ. Sikouret en deus bet kalz e vreur da vont gant ar soñjoù nevez a vefe ret da zegas d'an Iliz.

## An hent politikel

Da geñver Yann-Vari ne blegas biken dirak galloud hollveliek ar Vatikan betek mont d'an troc'h ha biken ne zistroio enni. Unan d'eus e oberennoù a vezo diskuilhet gant ar Pab Gregoar 16 d'ar 25 a viz even 1834. Gant un hent disheñvel e kendalc'h da vont etrezek ar re baour hag en dienezh met er-maez d'eus an Iliz dilennet ez eo da zanvez depute e 1848. Un den lies ez eo, kamalad gant an tu dehou pellañ ha kilstourmer met war ar memes-tro gant an dud reveulzierien pe araokourien anezho e toare George Sand. Degas a ra ur sell romantel avieler, prederour kredour ha demokratel. Sevel a raio a-enep al lezenn Falloux en 1850, ul lezenn war an deskadurezh bublik dindan an eil Republik C'hall. Dalc'hmat e gendalc'h gant ar stourm evit lakaat e pleustr an aviel a-enep d'ar vourc'hizien, da galloud an arc'hant, evit ar familh, an dud munut hag an demokratelezh. Goude taol-stad 1851 sevenet gant Louis-Napoléon Bonaparte prezidant ar Republik C'hall abaoe 1848 e chom sioul gant e obererezh bolitikel. Dindan selloù-strizh archerien an impalaeriezh emañ eñ.

## Fin e vuhez

Bevet en deus darn e vuhez dindan skeud e vreur Yann-Vari De La Mennais. Memes ur wech troc'het gant an Iliz e kendalc'has da zegas boued spered d'e vreur d'e sikour da vont gant e oberenn deskadurezh. D'ar c'hentañ a viz meurzh 1854 ez eo beziet gant ul lid sivil ha simpl e bez-boutin ar vered Père Lachaise en Pariz. N'eo ket bet nac'het gant an impalaeriezh d'an dud d'e vont memes ma oa savet ar c'hoant. Ur mor a dud a vezo o vont gant an arched dreist-holl an dud munut hag a oa aze evit e drugarekaat da vezañ klaset d'o zifenn a-hed e vuhez. N'ez eus ket bet tamm lid katolik ebet tro-dro d'an intramant pezh a lak Yann-Vari De La Mennais da vezañ sabatuet bras. Gwasoc'h c'hoazh erruet ez eo re ziwezhat da gonfesiñ e vreur araok an anaon mantret e vezo da vat betek fin e buhez gant an darvoud-se.

## Herezh

Kredour don, kredour romantel leun a garantez evit an dud hag avieler d'eus ar c'hentañ, Félicité De La Mennais a zo bet un den dibleg gant an hent stourm a gemeras evit mat ar brasañ niver ha dreist-holl an dud munut. Ma chomas troc'h gant an Iliz ofisiel, a-benn ar fin e kendalc'has oberenn e vreur, avieliñ ha difenn ar re baour, met dindan un doare all ha politikel. Disoñjet ez eo bet hiziv an deiz.
Un timbr a zo bet embannet en 1957 evit e enoriñ.

## Oberennoù

* Réflexions sur l'état de l'Eglise en France pendant le dix-huitième siècle et sur sa situation actuelle gant Hugues Felicite Robert De Lamennais , 1808
* Essai sur l'indifférence en matière de religion gant Hugues Felicite Robert De Lamennais, 1817
* Paroles d'un croyant gant Hugues Felicite Robert De Lamennais, 1833
* Le Livre Du Peuple gant Félicité Robert de Lamennais, Rue De Seine, Pariz - 1838
* Esquisse d'une philosophie. gant Hugues Felicite Robert De Lamennais, Embannadur 1840 levrenn 1, 1846 levrenn 2
* Discussions Critiques Et Pensees Diverses Sur La Religion Et La Philosophie gant Hugues Felicite Robert De Lamennais, 1841
* De la société première et de ses lois ou De la religion - suivie de Mélanges politiques gant Félicité Robert de Lamennais, 1848
* L'Imitation de Jésus - Christ - Troidigezh gant Félicité Robert De Lamennais, 1añ a viz Genver 1854
* Du passé et de l'avenir du peuple gant Félicité Robert de Lamennais, 1888

## Kenlabourer

* L'individualisme et le communisme par les citoyens Lefuel, Lamennais, Duval, Lamartine et Cabet, gant Hugues Felicite Robert De Lamennais, 1848

## Levrlennadur

* Zavier Grall, Stèle pour Lamennais, adembannadur 2001 ti-moulañ Calligrammes. Kentañ embannadur en 1977 ti-moulañ libres-Hallier. (ISBN-10: 2869651872)
* Claude Carcopino, Les doctrine sociales de Lamennais, Digoradur gant Gaëtan Pirou, Pariz, PUF, 1942

## Liammoù diavaez

* http://www.infobretagne.com/lamennais-jean-marie.htm
* Lec'hienn ofisiel ar skolioù hentenn De La Mennais
Skrid-buhez ofisiel:
* Kambr broadel C'hall